CELEX: 62014TN0710
Language: mt
Date: 2014-10-06 00:00:00
Title: Kawża T-710/14: Rikors ippreżentat fis- 6 ta’ Ottubru 2014 – Herbert Smith Freehills vs Il-Kunsill

17.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 409/63
            
         Rikors ippreżentat fis-6 ta’ Ottubru 2014 – Herbert Smith Freehills vs Il-Kunsill
   (Kawża T-710/14)
   2014/C 409/84
   Lingwa tal-kawża: l-Ingliż
   
      Partijiet
   
   
      Rikorrent: Herbert Smith Freehills LLP (Londra, ir-Renju Unit) (rappreżentant: P. Wytinck, avukat)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tannulla d-Deċiżjoni tal-Kunsill tal-Unjoni Ewropea 18/c/01/14, tat-23 ta’ Lulju 2014; u
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Permezz dan ir-rikors, ir-rikorrent jitlob l-annullament tad-Deċiżjoni tal-Kunsill 18/c/01/14, tal-24 ta’ Lulju 2014, li biha l-Kunsill irrifjuta l-applikazzjoni għall-aċċess taħt ir-Regolament Nru 1049/2001 (1) għal ċerti dokumenti li jirrigwardaw l-adozzjoni tad-Direttiva 2014/40/UE tal-Parlament Ewropew u tal-Kunsill, tat-3 ta’ April 2014, dwar l-approssimazzjoni tal-liġijiet, ir-regolamenti u d-dispożizzjonijiet amministrattivi tal-Istati Membri rigward il-manifattura, il-preżentazzjoni u l-bejgħ tat-tabakk u prodotti relatati u li tħassar id-Direttiva 2001/37/KE (2).
   Insostenn tar-rikors tiegħu, ir-rikorrent jinvoka tliet motivi.
   
               1.
            
            
               L-ewwel motiv ibbażat fuq il-fatt li l-Kunsill kiser it-tieni inċiż tal-Artikolu 4(2) tar-Regolament Nru 1049/2001 sa fejn i) mhux id-dokumenti kollha identifikati mill-Kunsill jaqgħu fil-kamp tal-eċċezzjoni li tirrigwarda l-protezzjoni ta’ parir legali; u ii) hemm interess pubbliku superjuri fl-iżvelar tad-dokumenti identifikati skont it-talba tar-rikorrent għall-aċċess għad-dokumenti.
            
         
               2.
            
            
               It-tieni motiv ibbażat fuq il-fatt li l-Kunsill kiser l-Artikolu 4(6) tar-Regolament Nru 1049/2001 sa fejn ma pprovdiex aċċess parzjali għad-dokumenti mitluba.
            
         
               3.
            
            
               It-tielet motiv ibbażat fuq il-fatt li l-Kunsill wettaq żball manifest ta’ evalwazzjoni fir-rigward tal-iskop tat-talba tar-rikorrent għall-aċċess għad-dokumenti.
            
         
      (1)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni ĠU Edizzjoni Speċjali bil-Malti, Kapitolu 1, Vol. 3, p. 331.
   
      (2)  ĠU 2014, L 127, p. 1.